《次韵郑维心探梅未花 其二》
宋代·沈与求

闻道年时醉一觞，野梅飘几荐馀芳。兵尘不碍含生意，花骨犹存底死香。

入夜从教月浮动，争春空被雪埋藏。凭君妙句先催发，调护高枝莫中伤。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。